CELEX: 62009TN0213
Language: el
Date: 2009-05-28 00:00:00
Title: Υπόθεση T-213/09: Προσφυγή της 28ης Μαΐου 2009 — Yorma's AG κατά ΓΕΕΑ — Norma Lebensmittelfilialbetrieb (YORMA’S)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/57
            
         Προσφυγή της 28ης Μαΐου 2009 — Yorma's AG κατά ΓΕΕΑ — Norma Lebensmittelfilialbetrieb (YORMA’S)
   (Υπόθεση T-213/09)
   2009/C 180/105
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Yorma’s AG (Deggendorf, Γερμανία) (εκπρόσωπος: A. Weiß, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Norma Lebensmittelfilialbetrieb GmbH & Co. KG
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Φεβρουαρίου 2009 (υπόθεση R 1879/2007-1) και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «YORMA’S», με χρώματα μπλε και κίτρινο, για υπηρεσίες των κλάσεων 35 και 42 (αίτηση αριθ. 2 048 205)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Norma Lebensmittelfilialbetrieb GmbH & Co. KG
   
      Αντιταχθέν σήμα ή σημείο: Το λεκτικό σήμα «NORMA» (κοινοτικό σήμα 213 769) για προϊόντα των κλάσεων 3, 5, 8, 16, 18, 21, 25, 28, 29, 30, 31, 32, 33, 34, 35 και 36, καθώς και η επωνυμία «NORMA» που χρησιμοποιείται στο εμπόριο στη Γερμανία και το εικονιστικό σημείο «NORMA»
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της προσβαλλομένης αποφάσεως και απόρριψη της αιτήσεως για κοινοτική καταχώριση
   
      Λόγοι ακυρώσεως: Παράβαση του άρθρου 8, παράγραφοι 1, στοιχείο β', και 4, του κανονισμού (ΕΚ) 40/94 [νυν άρθρου 8, παράγραφοι 1, στοιχείο β', και 4, του κανονισμού (ΕΚ) 207/2009 (1)].
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).